Vidal de Nicolás

Vidal de Nicolás Moreno (Portugalete,  - 2016ko urriaren 26a) bizkaitar poeta izan zen. Frantziara erbesteratu zen Espainiako Gerra Zibilean eta Frantziako Argelès-sur-Mer hiriko kontzentrazio-esparruan egon zen atxiloturik 1940-1941 urteetan. 1943. urtean itzuli zen Bilbora, baina 1958. urtean atxilotu zuten bigarrenez, artista- eta intelektual-talde batekin batera. 

1962. urtean kartzelatu zuten hirugarrenez PCEko kide zela salaturik. Azken urteetan Ermuko Foroaren bozeramaile-lanetan nabarmendu zen. Euskal nazionalismoa garrazki kritikatu zuen, bereziki azken urteetan.

4 poetas de hoy bilduman eman zituen argitara bere lehen poemak (1960). Estampa Popular de Vizcaya, Opus International, Il contemporáneo, Les lettres françaises, 40 poemas, The Penguin Book of Socialist Verse, Poesía castellana de cárcel, La memoria y la sangre eta Antología poética vasca agerkarietan irakur daitezke Vidal de Nicolásen olerkiak. Frantsesera, italierara eta ingelesera itzuli dira haren lan aipagarrienak.

 Erreferentziak 

Kategoria:Euskal Herriko espainiar nazionalistak
Kategoria:Euskal Herriko gaztelaniazko poetak
Kategoria:Euskal Herriko frankismoaren erbesteratuak
Kategoria:Bizkaiko idazleak
Kategoria:Portugaletetarrak
Kategoria:Euskal Herriko komunistak
Kategoria:Euskal Herriko frankismoak kartzelaratutakoak